LH เล็งตั้งกอง REIT โรงแรมแกรนด์ เซนเตอร์ พอยต์ เทอร์มินอล 21 ธ.ค.นี้
LH เตรียมตั้งกอง REIT โรงแรมแกรนด์ เซนเตอร์ พอยต์ เทอร์มินอล 21 ภายในธ.ค.นี้
10 พ.ย. 2558

บริษัท แลนด์แอนด์เฮ้าส์ จำกัด (มหาชน) หรือ LH ระบุว่า ที่ประชุมคณะกรรมการบริษัทเมื่อวานนี้ (9 พ.ย.) รับทราบการดำเนินการก่อตั้งทรัสต์เพื่อการลงทุนในสิทธิการเช่าอสังหาริมทรัพย์ แอล เอช โฮเทล (LHHOTEL) เพื่อลงทุนในสิทธิการเช่าอสังหาริมทรัพย์ และกรรมสิทธิ์ในอสังหาริมทรัพย์ของโครงการโรงแรมแกรนด์ เซนเตอร์ พอยต์ เทอร์มินอล 21 มูลค่าขายไม่เกิน 4,010 ล้านบาท โดยขณะนี้กำลังอยู่ในขั้นตอนการจัดตั้งและขออนุมัติจากทางสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ซึ่งคาดว่าจะสามารถจัดตั้งกองทรัสต์ได้ภายในเดือนธ.ค.58
สำหรับโครงการโรงแรมแกรนด์ เซนเตอร์ พอยต์ เทอร์มินอล 21 มีบริษัท แอล แอนด์ เอช พร็อพเพอร์ตี้  จำกัด ซึ่งเป็นบริษัทย่อยที่ LH ถือหุ้น 60% เป็นเจ้าของทรัพย์สิน ขณะที่บริษัท แปซิฟิค เรียลเอสเตท จำกัด ซึ่งเป็นบริษัทย่อยของ LH จะเข้าลงทุนในหน่วยทรัสต์ดังกล่าวด้วยในสัดส่วน 9% ของหน่วยทรัสต์ที่ออกและเสนอขายทั้งหมด